Hei, denne artikkelen er over ett år gammel og kan inneholde utdatert informasjon

Omstridt forsvarsanlegg står ubrukt Tok sju år og kostet 17,5 millioner kroner å få på plass, men det er aldri tatt i bruk.

Anlegget var omstridt og utløste protester fra lokalbefolkningen og tilsynsmyndigheter som blant annet fryktet for fiskebestanden og naturområdene rundt elva.

Tre år etter at det sto ferdig, er det fortsatt ikke tatt i bruk av Forsvaret, skriver Aftenposten.

Der stormpanservogner, stridsvogner og andre militære kjøretøy skulle trene på kryssing av elv, er det ingen spor etter verken belter eller hjul å se. Ikke et eneste kjøretøy har krysset elven siden de steinsatte traseene var ferdigstilt.

- Jeg ser at vi har en pedagogisk utfordring med å forklare hvorfor det er blitt slik, medgir sjef for Østerdal Garnison, oberstløytnant Jon Vie.

Han mener at politikerne på Stortinget må ta sin del av skylda for at anlegget står ubrukt.

- Styrkene som skulle trene på dette har i stor grad vært i utenlandstjeneste, sier Vie.

NTB